Til årets Rebildfest vil der være fokus på demokrati, frihed og venskab mellem de to nationer, USA og Danmark.

Hvert år den 4. juli hejses det danske og amerikanske flag i det grønne landskab i Rebild Bakker. De to flag har nu blafret  flag side om side  i 110 år, når venskabet Danmark og USA imellem tradtionen tro er blevet hyldet på uafhængighedsdagen. I anledningen af jubilæet deltager dronning Margrethe, som tidligere har besøgt besøgt bakkerne - sidst for 10 år siden. - Vi er utrolig stolte og glade for at H.M. Dronningen, har meldt sin ankomst, som æresgæst i forbindelse med sit protektorat, siger præsident for Rebildselskabet Jørgen Bech Madsen. Billigere for Rebild-borgere Som et særligt tiltag i år er alle borgere i Rebild Kommune inviteret med til festen - til halv pris. Og det håber borgmester Jesper Greth (V) vil betyde, at endnu flere Rebild-borgere vil deltage. - Jeg synes, det er fantastisk, at vi har rammerne i naturen til en festlig tradition som denne. Rebild Bakker og skoven omkring dem er en del af vores DNA, det bliver meget tydeligt under et storskala-arrangement som Rebildfesten. Jeg håber, at mange af kommunens borgere vil benytte sig af muligheden for at være med til at fejre dagen og sammenholdet i bakkerne. Til årets Rebildfest vil der være fokus på demokrati, frihed og venskab mellem de to nationer – USA og Danmark.